section_heading: Životopis
paragraph_text: Vojvoda Sandalj Hranić prodao je Dubrovniku svoj dio Konavala. Godine 1433. Dubrovčani su dobili i drugu polovicu. Time je Trebinjsko-mrkanska biskupija bila znatno teritorijalno oštećena. Dubrovačko Veliko vijeće željelo je ublažiti taj gubitak te su, velikom većinom glasova, darovali otok Molunat Trebinjsko-mrkanskoj biskupiji. Time je dubrovački Senat dobio pravo imenovanja Trebinjskih biskupa.